CELEX: 62006FJ0049
Language: sk
Date: 2008-10-09
Title: Rozsudok Súdu pre verejnú službu (druhá komora) z 9. októbra 2008. # Bart Nijs proti Dvoru audítorov Európskych spoločenstiev. # Verejná služba - Úradníci - Povýšenie. # Vec F-49/06.

ROZSUDOK SÚDU PRE VEREJNÚ SLUŽBU (druhá komora)
      z 9. októbra 2008
      Vec F‑49/06
      Bart Nijs
      proti
      Dvoru audítorov Európskych spoločenstiev
      „Verejná služba – Úradníci – Povýšenie – Povyšovanie za rok 2005“
      Predmet: Žaloba podaná podľa článku 236 ES a článku 152 AE, ktorou B. Nijs navrhuje zrušiť rozhodnutie o jeho nepovýšení v rámci povyšovania
         za rok 2005, ako aj „všetky súvisiace a/alebo nasledujúce rozhodnutia“, a zaviazať Dvor audítorov na zaplatenie náhrady celej
         majetkovej a nemajetkovej ujmy, ktorá mu vznikla v dôsledku nezrovnalostí, ktorých sa údajne Dvor audítorov dopustil
      
      Rozhodnutie: Žaloba sa zamieta čiastočne ako neprípustná a čiastočne ako nedôvodná. Žalobca je povinný nahradiť všetky trovy konania.
      
      Abstrakt
      Konanie – Trovy konania – Trovy konania spôsobené úmyselným zavinením
      (Rokovací poriadok Súdu prvého stupňa, článok 87 ods. 3 druhý pododsek)
      V prípade úradníka, ktorý predložil mimoriadne prehnané žalobné dôvody založené na množstve domnienok a narážok, ktoré nie
         sú relevantné pre predmet konania ani iné právne dokazovanie a pri ktorých museli byť z písomností vypustené niektoré pasáže
         z dôvodu ich urážlivej povahy, je potrebné uplatniť článok 87 ods. 3 druhý pododsek Rokovacieho poriadku Súdu prvého stupňa
         a uložiť mu povinnosť nahradiť všetky trovy konania.
      
      (pozri body 81 a 82)